ໃນວັນທີ 20 ມິຖຸນາ 2018 ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ເມືອງສີສັດຕະນາກ ໄດ້ຈັດກອງປະຊຸມພິທີມອບຮັບໃບຢັ້ງຢືນ (ມອບທຸງໄຊນຳໜ້າ 4 ບຸກ) ແລະ ຍ້ອງຍໍຂໍ້ແຂ່ງຂັນ 4 ບຸກ ເຊິ່ງຈັດຂື້ນທີ່ສະໂມສອນ ອົງການປົກຄອງບ້ານໂພນປ່າເປົ້າ ເມືອງສີສັດຕະນາກ ເຂົ້າຮ່ວມເປັນປະທານຂອງສະຫາຍ ນາງ ສຸມາລີ ທຳມະວົງສາ ວ່າການເລຂາຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ນະຄອນຫລວງວຽງຈັນ, ສະຫາຍ ວິໄລກອນ ສູນດາລາ ຄະນະປະຈຳພັກເມືອງ, ຫົວໜ້າຄະນະຈັດຕັ້ງເມືອງສີສັດຕະນາກ ຜູ້ຊີ້ນຳອົງການຈັດຕັ້ງມະຫາຊົນ, ແລະ ສະຫາຍ ຈັນສະໝອນ ແສງພະຈັນ ຄະນະພັກເມືອງ ຄະນະພັກເມືອງ, ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ນະຄອນຫລວງວຽງຈັນ, ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ເມືອງສີສັດຕະນາກ ພ້ອມດ້ວຍເລຂາຊາວໜຸ່ມປະຊາຊົນ ປະຕິວັດລາວ ຫ້ອງການອ້ອມຂ້າງເມືອງເຂົ້າຮ່ວມຢ່າງພ້ອມພຽງຮຽງໜ້າ.
ໃນພິທີໄດ້ຜ່ານບົດສະຫລຸບ ແລະ ແຜນການຈັດຕັ້ງປະຕິບັດຂໍ້ແຂ່ງຂັນ 4 ບຸກຂອງຄະນະບໍລິຫານງານຊາວໜຸ່ມເມືອງສີສັດຕະນາກໄດ້ຜ່ານຂໍ້ຕົກລົງຂອງທ່ານ ເຈົ້າເມືອງສີສັດຕະນາກວ່າດ້ວຍການມອບໃບຍ້ອງຍໍໃຫ້ ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ເມືອງສີສັດຕະນາກ ຜູ້ດີເດັ່ນໃນຂະບວນການ 4 ບຸກ ປະຈຳປີ 2017 ພ້ອມດຽວກັນໄດ້ຜ່ານຂໍ້ຕົກລົງມອບໃບຢັ້ງຢືນ 4 ບຸກ, ມອບໃບຍ້ອງຍໍ ແລະ ທຸງໄຊນຳໜ້າ 4 ບຸກ ເພື່ອຮັກສານາມມະຍົດ 4 ບຸກ ພ້ອມດ້ວຍຄະນະຂື້ນຈັບມືແຂ່ງຂັນຕັ້ງໜ້າປະຕິບັດໃນປີຕໍ່ໄປ.